Ginsèng korea punika gadhah kualitas ingkang saé amargi dipuntandur wonten ing lemah ingkang subur mawi iklim ingkang trep.[2] Sampun dangu tiyang Korea ngregani ginseng lan gadhah kekajengan kanggé nduwèni gingseng.[2] Tiyang ingkang madosi ginsèng ingkang tuwuh kanthi liar wonten ing gunung lajeng dipunsadé dipunwastani sinamani (penggali ginsèng liar).[2] Amargi mastani sansam minangka bebungah dewa gunung (sansin), sadèrèngipun ngedhuk ginseng kaawiwitan kanthi ndedonga rumiyin dhumateng dewa gunung lan ngatos-atos anggènipun ngendikan lan tumindak. Menawi manggihaken sansam lajeng mbengok "sim bwatda" (kula sampun manggihaken). Lajeng nglampahi ritual dhumateng dewa gunung sadèrèngipun ngedhuk kanthi ngatos-atos. Wonten ing mitologi Korea, sansam punika obat minangka bebungah saking dewa.[2] Piyambakipun saged urip lan micara.[2] Sapunika insam sampun dipundamel budi daya kanthi wiyar amargi khasiat lan mupangatipun kagem manungsa, antawisipun nglawan kanker lan penyakit, minangka tonik, bahan dhaharan, unjukan kanggé kasarasan lan sanèsipun.[2]